Sí, una casa cap per avall és un dels sorprenents misteris del parc de Katmandu, a Mallorca. És un espai amb moltes atraccions i moltes altres sorpreses. Allà viu un dels últims ietis —el mític personatge, l’abominable home de les neus. Es diu Boro, Boro el Gran, i us el podeu trobar en qualsevol moment. No és l’únic personatge que viu a Katmandu. També hi ha Kilgore, un apassionat explorador, la sirena Rojalisa, tota una princesa que, amb el seu bell cant, convoca la fauna marina. A més d’aquestes curioses personalitats, a les instal·lacions del parc podreu experimentar una estimulant sessió de cinema en quatre dimensions, per emocionar qualsevol, tingui l’edat que tingui. També podreu entrar a visitar la misteriosa casa capgirada. En un espai dedicat a l’Oest americà, tindreu ocasió de galopar i posar a prova la vostra punteria amb un rifle. Quan s’atansa la nit, cada dia hi ha espectacles en directe i esdeveniments esportius. Per poder descansar, de tant en tant, hi ha zones d’esbarjo i restauració.